ไฟแนนว์ทูเดย์
&#8220;ผู้ชนะคือคนไม่ยอมแพ้อะไรง่ายๆ ขณะที่ผู้แพ้คือคนที่คิดว่าการชนะไม่ใช่เรื่องง่ายๆ&#8221;
21 พ.ค. 2556

“ผู้ชนะคือคนไม่ยอมแพ้อะไรง่ายๆ ขณะที่ผู้แพ้คือคนที่คิดว่าการชนะไม่ใช่เรื่องง่ายๆ”
...อังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) ถึงกับยิ้มแก้มปริเมื่อผลการดำเนินงานไตรมาส 1/2556 มีกำไร 2,075 ล้านบาท เพิ่มขึ้นถึง 5.43% เมื่อเทียบกับปีก่อน 
ยิ่งเมื่อพิจารณาไส้ใน พบว่าสามารถปล่อยสินเชื่อใหม่ได้ 3.41 หมื่นบัญชี คิดเป็นเงิน 2.78 หมื่นล้านบาท จากเป้าสินเชื่อทั้งปี 1.2 แสนล้านบาท ส่งผลให้ปัจจุบันมียอดสินเชื่อคงค้าง 7.13 แสนล้านบาท เพิ่มขึ้น 4.12% มีสินทรัพย์รวม 7.52 แสนล้านบาท เงินฝากรวม 5.84 แสนล้านบาท 
มีหนี้ที่ไม่ก่อให้เกิดรายได้แค่ 5.56 หมื่นล้านบาท คิดเป็น 7.8% ของยอดสินเชื่อรวมลดลง 7,496 ล้านบาท เมื่อเทียบกับช่วงเดียวกันของปีก่อน ขณะที่ทรัพย์สินที่ไม่ก่อให้เกิดรายได้เหลือแค่ 2,068 ล้านบาท ลดลง 35.36% 
เจ๊อังจึงสั่งเดินหน้า หาทางให้คนไทยมีบ้านเป็นของตัวเอง โดยเฉพาะกลุ่มรายได้น้อยและปานกลาง ในโอกาสฉลองครบรอบการดำเนินงาน 60 ปี ใน 24 ก.ย.นี้ ธอส.เตรียมแคมเปญตอบแทนลูกค้าเต็มที่ เช่น เงินฝากออมทรัพย์ลุ้นรับรางวัลทองคำ 120 รางวัล น้ำหนักรวม 120 บาท ว้าว
ดูลูกค้าแล้วอย่าลืมดูแลพนักงานนะเจ๊อัง แว่วว่า มีมือดีอ้างเป็นกรรมการสรรหาเรียกรับเงินพนักงานที่จะเลื่อนขั้นเลื่อนตำแหน่งกันเป็นล้านบาทเชียวล่ะ
... สมชาย พูลสวัสดิ์ อธิบดีกรมสรรพสามิต ยิ้มแฉ่งเมื่อผลของการหารือกับบริษัทเช่าซื้อรถยนต์และผู้ผลิตรถยนต์แล้วพบว่ามีผู้สละสิทธิขอคืนเงินรถยนต์คันแรก 3,000 ราย ไม่สูงหากเทียบยอดรวมกว่า 1.25 ล้านคัน และที่่ี่ประเมินจะทิ้งใบจองไม่ถึง 2 แสนคัน ได้คืนเงินแก่ผู้ใช้สิทธิแล้ว 1.9 แสนราย ใช้เงินไป 1.3 หมื่นล้านบาท ปีนี้คาดว่าใช้งบ 4.5 หมื่นล้านบาท ปี 2557 อีก 4 หมื่นล้านบาท แต่ปีนี้ตั้งงบไว้ 7,250 ล้านบาท ไม่พอต้องใช้เงินคงคลัง ที่ รมว.คลัง อนุมัติแล้ว 3.1 หมื่นล้านบาท